b'\n_START_ARTICLE_\nCalzirtita\n_START_SECTION_\nCaracter\xc3\xadstiques\n_START_PARAGRAPH_\nLa calzirtita \xc3\xa9s un \xc3\xb2xid de f\xc3\xb3rmula qu\xc3\xadmica CaZr\xe2\x82\x83TiO\xe2\x82\x89. Cristal\xc2\xb7litza en el sistema tetragonal. La seva duresa a l\'escala de Mohs es troba entre 6 i 7._NEWLINE_Segons la classificaci\xc3\xb3 de Nickel-Strunz, la calzirtita pertany a "04.DJ - Minerals \xc3\xb2xids amb proporci\xc3\xb3 metall:oxigen = 1:2 i similars, amb cations grans (+- mida mitja); estructures del tipus de la fluorita" juntament amb els seg\xc3\xbcents minerals: cerianita-(Ce), torianita, uraninita, zirkelita, tazheranita i hi\xc3\xa4rne\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta al complex de carbonatites de Gornoozerskii, a la prov\xc3\xadncia d\'Aldan, dins el territori de Khab\xc3\xa0rovsk (Districte Federal de l\'Extrem Orient, R\xc3\xbassia). Tamb\xc3\xa9 ha estat descrita en altres indrets del pa\xc3\xads de la seva localitat tipus, aix\xc3\xad com al Jap\xc3\xb3, la Rep\xc3\xbablica Popular de la Xina, Uganda, el Brasil, el Canad\xc3\xa0, Su\xc3\xa8cia, It\xc3\xa0lia, Alemanya i Finl\xc3\xa0ndia.'